श्रेणी:ऑस्ट्रेलिया के पक्षी
श्रेणी:संकटमुक्त जातियाँ
श्रेणी:सीएस1 अंग्रेज़ी-भाषा स्रोत ()
अंगूठाकारऑस्ट्रेलिया के जंगल में हरे रंग का जंगली बजरी पक्षी
अंगूठाकारघास के मैदान में भोजन की तलाश में जंगली बजरिगर का झुंड
बजरिगर एक पालतू छोटा तोता पक्षी है। इस पक्षी को बाजी, शैल तोता, कैनरी तोता, ज़ेबरा तोता, कॉमन पेट तोता, अन्डुलेटेड तोता और हिंदी में 'बजरी' के नाम से भी जाना जाता है। अमेरिका में इसे 'लिटिल पैराकीट' के नाम से जाना जाता है। 

बजरिगर पक्षी मुख्य रूप से ऑस्ट्रेलिया के पूर्वी और दक्षिण-पश्चिमी तट क्षेत्रों सहित पूरे जंगली इलाकों में पाए जाते हैं। यह तस्मानिया और उसके कुछ पड़ोसी राज्यों में भी व्यापक है।

 बजरी पक्षि की आकार और विशेषताएं 
आम तौर पर जंगली बजरिगर की लंबाई लगभग ६.५ - ७ इंच और पिंजरे में लगभग ७ - ८ इंच होती है। इनका वजन आमतौर पर बजरी जंगल में २५ - ३५ ग्राम और पिंजरों में ३५ - ४० ग्राम होता है।

वयस्क नर बजरिगर की नाक के चारों ओर एक नीली झिल्ली होती है। यह झिल्ली नाक के छिद्रों के साथ-साथ माथे और होठों के बीच फैली होती है। एक परिपक्व मादा बजरिगर की नासिका के चारों ओर भूरे रंग की झिल्ली होती है। यह झिल्ली नाक के छिद्रों के साथ-साथ माथे और होठों के बीच फैली होती है। वे आमतौर पर ५ - ८ महीने की उम्र में वयस्क हो जाते हैं। 

प्रजनन 
मादा और नर पक्षी संभोग के ७ - १० दिन बाद अंडे देना शुरू करते हैं। एक के बाद एक दिन एक अंडा दिए जाते हैं। वे एक बार में ४ - ८ अंडे देते हैं। अंडे देने के दौरान इन पक्षियों को एकांत स्थान पर रखना चाहिए। अंडे से फूटने में १८ - २१ दिन का समय लगता है। मादा पक्षी अपने अंडों को सेती है और नर उनकी देखभाल करता है। नवजात और युवा पक्षियों को उनके माता-पिता एक साथ खाना खिलाते हैं। युवा पक्षी लगभग ३५ - ४२ दिन की उम्र में अकेले खाना शुरू कर देते हैं और धीरे-धीरे उड़ना सीख जाते हैं। वयस्क नर पक्षी सिर हिलाकर और सीटी बजाकर गाते हैं।  कभी-कभी मादा पक्षी भी ऐसा करती देखी जाती हैं।   

 ऑस्ट्रेलिया के घास के मैदानों में 
घास के मैदानों में ये पक्षी बड़े झुंडों में एक साथ उड़ते हैं। जंगल में एक जोड़ा साल में एक बार अंडे देता है।   पर्यावरणीय परिवर्तन घोंसले के शिकार के मौसम के अंत का संकेत देते हैं, जिस समय वे घोंसला छोड़ देते हैं और अगले वर्ष तक घोंसला नहीं बनाते हैं या अंडे नहीं देते हैं। कैद में उन्हें बार-बार अंडे देने से रोकना हमारी ज़िम्मेदारी है।     

 भोजन संबंधी आदतें 
वे अपनी इच्छानुसार खाना खोजने के लिए खुले घास के मैदानों में स्वतंत्र रूप से घूम सकते हैं। पिंजरे में पालतू पक्षी के रूप में यह कंगनी, छोटा धान, चावल, फल और अन्य सब्जियाँ खाता है। जो हर घर में आसानी से उपलब्ध हो जाता है।

वे भीगे हुए नरम चने, गेहूं और मक्का खाते हैं। उन्हें तुलसी के पत्ते खाना बहुत पसंद है।

इसके अलावा विभिन्न अनाज जैसे ज्वार, बाजरा, रागी यानी बाजरा, कनारी, सूरजमुखी के बीज आदि मिश्रित बीज खाता है। उनके उचित पोषण के लिए कटल फिश की हड्डियाँ, मिनरल ब्लॉक, ग्रिड और एग फूड अर्थात  अंडे और अंडे के छिलके दिए जाते हैं।

 बीमारी 
बजरी पक्षियों को कोई विशेष बीमारी नहीं होती है। हालाँकि, विभिन्न प्रकार के भोजन के अनियमित सेवन, अशुद्ध भोजन और वातावरण के कारण अपच और हरे रंग का मल होता है। मौसमी बदलाव और मानसून के दौरान फ्लू जैसी सर्दी और बुखार हो सकता है। जब शरीर ख़राब होता है तो वह पिंजरे के एक कोने में पंख फुलाकर चुपचाप बैठा रहता है। स्वेच्छा से अपनी इच्छानुसार उड़ना नहीं चाहता। खाना खाने और पानी पीने की इच्छा कम होना। सर्दी और बुखार होने पर छींक आना। पाचन में दिक्कत होने पर कभी-कभी उल्टी भी आ जाती है।

लू से बचाव के लिए पक्षियों को पानी में ओआरएस घोलकर पिलाना चाहिए। पक्षियों के पिंजरों को कभी भी सीधी धूप में नहीं रखना चाहिए। इसे छायादार अपेक्षाकृत ठंडे स्थान पर रखना चाहिए। इसके अलावा कुपोषण और अधिक प्रजनन के कारण 'फ्रेंच माल्ट' नामक बीमारी देखने को मिलती है। इससे पक्षी के शरीर पर पंख ठीक से नहीं उगते, पक्षी कमजोर हो जाता है, उड़ नहीं पाता, विकास बाधित होता है।

खासकर बरसात के मौसम में कई बार आंखों में संक्रमण होता है, आंखों से पानी आने की समस्या हो जाती है। श्वसन पथ के संक्रमण के कारण लगातार तेजी से सांस लेता है। इसके अलावा घुन का प्रकोप भी हो सकता है। पिंजरे में बंद पक्षियों को साल में कम से कम दो बार कृमि मुक्त किया जाना चाहिए। यदि पक्षी को कोई बीमारी है तो पशुचिकित्सक से परामर्श लेना आवश्यक है।

 रंग और उत्परिवर्तन 
अंगूठाकारपिंजरे में पालतू नीला रंग की सामान्य बजरी पक्षीजंगली बजरी केवल हरे रंग का होता है। पिंजरे में बंद बजरी विभिन्न रंगों जैसे - हरा, पीला, सफेद, नीला और विभिन्न मिश्रित रंगों में आता है। सभी कैप्टिव बजरी को रंग की दो मूल श्रेणियों में विभाजित किया गया है; अर्थात्, सफेद-आधारित (नीला, ग्रे और सफेद) और पीला-आधारित (हरा, ग्रे-हरा और पीला)। वर्तमान में कम से कम ३२ प्राथमिक उत्परिवर्तन (वायलेट शामिल) होते हैं, जो सैकड़ों संभावित माध्यमिक उत्परिवर्तन और रंग भिन्नताओं को जन्म देते हैं।

वर्तमान में बजरिगर पक्षियों की कई अलग-अलग प्रजातियाँ हैं। जैसे -

१. इंग्लिश बाजी; इसे हॉलैंड बाजी या शो एक्जीबिशन बजरिगर भी कहा जाता है (वे आम बजरी से लगभग दोगुने आकार के होते हैं),

२. जापानी हागोरोमो यानी जेपी या हेलीकॉप्टर (इनके पंखों और सिर पर फूलों की तरह पंख होते हैं),

३. यदि पक्षी का पंख पूरी तरह से सफेद है, तो इसे अल्बिनो कहा जाता है,

४. और यदि यह पूरी तरह से पीला है, तो इसे लुटिनो कहा जाता है। इस मामले में, आमतौर पर ऐसा पक्षी की आंखें लाल रंग की दिखाई देती हैं। इसके अलावाअंगूठाकारजापानी हागोरोमो या जेपी या हेलीकाप्टर बजरी५. टीसीबी या टेक्सास क्लियर बॉडी,
 
६. ईस्ले क्लियर बॉडी या ईसीबी,
 
७. सिनेमन,
 
८. पाइड,
 
९. फेलो,
 
१०. क्रेस्टेड,
 
११. टफ्टेड,

१२. ग्रे,
 
१३. रेनबो,
 
१४. अपालाइन,
 
१५. स्पैंगल,

१६. येलो फेस,

१७. काला रंग की उत्परिवर्तन जो बहुत ही दुर्लभ और बहुत महंगा होता है।  

 उनका जीवनकाल 
अंगूठाकारअंडे और नवजात शिशु
इनका औसत जीवनकाल  ५ - ८ वर्ष होते हैं और पिंजरों में १० - १२ वर्ष तक जीवित रह सकते हैं।     

 लोकप्रियता 
यह पालतू पक्षी साल में कई बार प्रजनन करता है। हर जगह उपलब्ध है। कीमत में बहुत सस्ता है। विशेष देखभाल की आवश्यकता नहीं है। बीमारियाँ कम होती हैं। 

यह वर्तमान में दुनिया का सबसे लोकप्रिय पक्षी माना जाता है। वे दिखने में रंगीन, आकर्षक और चंचल स्वभाव के होते हैं। इसलिए आसानी से हर किसी का ध्यान अपनी ओर खींच लेती है। सुनने की क्षमता बहुत अच्छी होती है। यदि छोटी उम्र से ही उचित प्रशिक्षण दिया जाए तो यह पक्षी सिखाए गए शब्दों को बहुत स्पष्ट रूप से कह सकता है। तोता पक्षी की प्रजाति होने के कारण ये काफी बुद्धिमान होते हैं। 

बजरी पक्षी को ऑस्ट्रेलियाई पक्षी कहा जाता है; लेकिन अब यह दुनिया भर में सबसे लोकप्रिय पिंजरे में बंद पालतू पक्षी के रूप में जाना जाता है। 
 संदर्भ 

श्रेणी:ऑस्ट्रेलिया के पक्षी
श्रेणी:संकटमुक्त जातियाँ
श्रेणी:सीएस1 अंग्रेज़ी-भाषा स्रोत ()